**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁS**

**TÁRSULÁS ELNÖKE**

**8541 Takácsi, Petőfi u. 1.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanácsa**

**2013. szeptember 12-i ülésére**

**Tárgy: Pápakörnyéki Önkormányzatok Feladatellátó Társulás (**elnevezése 2013**.** június 30-igPápai Többcélú Kistérségi Társulás) **2013. évi költségvetés módosítása.**

**Tisztelt Társulási Tanács!**

A Pápakörnyéki Önkormányzatok Feladatellátó Társulása (Pápai Többcélú Kistérségi Társulás) 2013. évi költségvetését a Társulási Tanács 3/2013.(II. 25.) határozatával fogadta el.

2013. évben a Társulás és intézménye vonatkozásában jelentős átalakulás történt, így a költségvetés módosítása kapcsán az alábbi rendezőelveket követtük,

a) 2013. június 30-ig a Társulás Munkaszervezetet működtetett. A Munkaszervezet feladatai és az ahhoz kapcsolódó költségvetési előirányzatok is jelentősen módosultak a 2013. július 1-től a Munkaszervezet jogutódjaként létrehozott Feladatellátó Intézmény vonatkozásában.

A költségvetés módosítása kapcsán átvezetésre kerültek az előirányzatokat érintő bevételi és kiadási tételek.

A 2013. évi költségvetés módosítása tehát lényegében két költségvetés egyidejű előterjesztését, módosítását jelenti. A benyújtott határozati javaslat szerint 2013. június 30-i állapot szerint megállapításra kerül a Társulás (elnevezése: Pápai Többcélú Kistérségi Társulás) és a Munkaszervezet módosított költségvetése, ami lényegében 2013. június 30. nappal lezárja a megszűnt Munkaszervezet költségvetési évét. A Munkaszervezet fel nem használt előirányzata a Társuláshoz kerül átvezetésre.

2013. július 1-től az I. félév költségvetési adatait beépítve, de már a Társulás névváltozás miatt a Pápakörnyéki Önkormányzatok Feladatellátó Társulása és a megszűnő Munkaszervezet jogutódja a Pápakörnyéki Önkormányzatok Feladatellátó Intézménye második félévi előirányzataival együtt kerül megállapításra a Társulás 2013. évi költségvetése.

A Társulási Tanács a 3/2013. (II. 25.) határozatával 168.707 e Ft-ban állapította meg a Társulás 2013. évi bevételi és kiadási főösszegét.. Az év folyamán történt módosítások miatt a főösszeg 176.535 e Ft-ra módosult. A Társulás 2013. évi költségvetésének bevételi és kiadási főösszege jelen módosítással 7.878 e Ft-tal nő.

A bevételi és kiadási előirányzat jogcímek sorrendjében bemutatott költségvetés módosításra az elmúlt időszak alábbi változásai miatt került sor:

**BEVÉTELEK**

A bevételek vonatkozásában az alábbi költségvetési tételek módosították a Társulás 2013. évi költségvetését.

**Bevételt növelő költségvetési tételek:**

- 50 e Ft önkormányzati pénzeszközátadás következtében,

- 1144 e Ft a továbbszámlázott szolgáltatás díjából,

- 1983 e Ft bérkompenzáció támogatásából,

- 80 e Ff a pénzmaradvány igénybevételéből,

- 12.450 e Ft a kiegészítő állami támogatás összege.

**Bevételt csökkentő költségvetési tételek:**

- 6216 e Ft-al csökken az intézményi térítési díj bevétele.

A házi segítségnyújtás vonatkozásában 2013-ban jelentős változás történtek, több önkormányzat döntött úgy, hogy ezt az önkormányzati feladatot más társulás keretében kívánja ellátni, ezzel csökkent az ellátottak száma, illetve a tervezett bevételt érdemben tovább módosította az is, hogy az ellátottak által igényelt szolgáltatás időtartama is több esetben változott, ezzel együtt módosult a gondozási idő után fizetendő térítési díj. Mindezek együttesen tették szükségessé az intézményi térítési díj bevételi előirányzatának előterjesztés szerinti csökkentését.

**KIADÁSOK**

A kiadások vonatkozásában két jelentős tényezőt kell kiemelni.

**Csökken:** 7200 e Ft-al a személyi juttatások előirányzata.

a) Kikerültek a személyi juttatások előirányzatból azok a házi gondozók, akik azokon a településeken látják el e faladatot, amelyek önkormányzata a feladatellátást más társulás keretében biztosítják.

b) Csökkentő tényező, hogy a házi gondozók alkalmazása igazodik az ellátottak által igényel óraszámhoz, így ez több esetben a foglalkoztatásuk havi időtartamának , így fizetésük csökkenését is eredményezte.

c) Az év elején foganatosított létszámleépítések hatása.

**Emelkedik:** 8503 e Ft-al a dologi kiadások előirányzata:

a) a sportfeladatok előirányzata 1829 e Ft,

b) rezsiköltség emelkedése 1185 e Ft,

c) 2012. évi felülvizsgálata kapcsán normatíva visszafizetés 1281 e Ft.

Az előterjesztés az egyes szakfeladatok dologi kiadásainak emelését is tartalmazza, ami az első félévi tapasztalatok alapján ténylegesen biztosítja a biztonságon intézményi működést.

**TARTALÉK**

A Társulási Tanács költségvetését tartalék nélkül tervezte, azonban az előterjesztés 6.467 e Ft tartalékkal számol.

Kérem a Tisztelt Társulási Tanácsot, hogy a Társulás 2013. évi költségvetés módosítását megtárgyalni és a határozati javaslatnak megfelelően elfogadni szíveskedjenek.

Összeállította: Vida László Gábor aljegyző

Horváth Attila Csabáné köztisztviselő

Takácsi, 2013. augusztus 30.

**Kunszt Szabolcs**

**elnök**

**Pápakörnyéki Önkormányzatok Feladatellátó Társulás**

**/2013. (IX. 19.)**

**határozata**

**a Pápakörnyéki Önkormányzatok Feladatellátó Társulás**

(június 30-ig a Pápai Többcélú Kistérségi Társulás)

**2013. évi költségvetéséről szóló**

**3/2013. (II. 25.) határozat módosításáról**

A Pápakörnyéki Önkormányzatok Feladatellátó Társulása Társulási Tanácsa (elnevezése 2013. június 30-ig Pápai Többcélú Kistérségi Társulás Társulási Tanácsa) 3/2013.(II. 25.) határozatát (továbbiakban: Határozat) az alábbiak szerint módosítja:

1. A Határozat II. 1.) pontja helyébe a következő rendelkezés lép:

„A Társulási Tanács a Társulás 2013. évi költségvetésének főösszegét

176 535 e Ft bevétellel,

176 535 e Ft kiadással állapítja meg.”

1. A Határozat II.(2) pontja helyébe a következő rendelkezés lép:

„Az (1) bekezdésben megállapított bevételi főösszeg költségvetési cím, kiemelt előirányzatok szerinti megoszlását

a) 2013. június 30-ig e határozat 1. melléklete,

b) 2013. július 1-től e határozat 9. melléklete tartalmazza”

1. A Határozat II.(3) pontja helyébe a következő rendelkezés lép:

„Az (1) bekezdésben megállapított kiadási főösszeg költségvetési cím, kiemelt előirányzatok szerinti megoszlását

a) 2013. június 30-ig e határozat 2. melléklete,

b) 2013. július 1-től e határozat 10. melléklete,

c) a feladatonkénti megoszlást és a személyi juttatások előirányzatából foglalkoztatható létszámkeretet – alcímenként – 2013. június 30-ig e határozat 3. melléklete, 2013. július 1-től e határozat 11. melléklete tartalmazza. A létszámkeret módosítása a Társulási Tanács át nem ruházható hatáskörébe tartozik.”

1. A Határozat II.(4) pontja helyébe a következő rendelkezés lép:

„A Társulási Tanács 2013. évi pénzeszközátadásait

a) 2013. június 30-ig e határozat 4. melléklete

b) 2013. július 1-től e határozat 12. melléklete szerint állapítja meg.”

1. A Határozat II.(5) pontja helyébe a következő rendelkezés lép:

„A Társulási Tanácsa 2013. évi működési és felhalmozási célú bevételi és kiadási előirányzatának mérlegszerű bemutatását

a) 2013. június 30-ig e határozat 5. melléklete,

b) 2013. július 1-től e határozat 13. melléklete

c) a 2013. évi összevont mérleget 2013. június 30-ig e határozat az 5/A. melléklete, 2013. július 1-től e határozat 13/A. melléklete mutatja be.”

1. A Határozat II.(6) pontja helyébe a következő rendelkezés lép:

„ A Társulás várható bevételi és kiadási előirányzat-felhasználási ütemtervét

a) 2013. június 30-ig e határozat 6. melléklete,

b) 2013. július 1-től e határozat 14. melléklete tartalmazza.”

1. A Határozat II.(7) pontja helyébe a következő rendelkezés lép:

„ A Társulás által 2013. évre igényel normatív támogatások részletezését

a) 2013. június 30-ig e határozat 7. melléklete,

b) 2013. július 1-től e határozat 15. melléklete tartalmazza.”

8.) A Határozat II.(8) pontja helyébe a következő rendelkezés lép:

„A Társulás által 2013. évre igényelt normatív állami támogatások és saját bevételek átcsoportosítása a Társulás által ellátott egyes feladatok között

a) 2013. június 30-ig e határozat 8.melléklete,

b) 2013. július 1-től e határozat 16. melléklete szerint állapítja meg.

A határozat 2013. szeptember 19- én lép hatályba.